open-index/open-wikipedia-markdown huggingface dataset:
Luettelo Lentolaivue 34:n ilmavoitoista ja sotatoimitappioista

Luettelo erittelee Suomen ilmavoimien Lentolaivue 34:n jatkosodassa saavuttamat ilmavoitot (väitteet ilmavoitoista) sekä sotatoimitappiot.

## Ilmavoitot
*Lähde:* 

## Sotatoimitappiot
*Lähde:* 

## Lähteet
* 
* 
*

### Viitteet

Huomautus. Suomen sodissa 1939-45 menehtyneiden tietokannan mukaan Paavo Oskari Saarni olisi ollut Hävittäjälentolaivue 26:n lentäjä. Saman tietokannan mukaan Yrjö Armas Pallasvuo olisi ollut Hävittäjälentolaivue 30:n lentäjä.
Lynkeus (mytologia)

**Lynkeus** () oli kreikkalaisessa mytologiassa Aigyptoksen, Egyptin kuninkaan, poika ja siten Beloksen jälkeläinen. 

Aigyptoksen kaksoisveljellä, Danaoksella, oli viisikymmentä tytärtä, joita kutsuttiin danaideiksi. Kun Aigyptos halusi naittaa nämä puolisoiksi omille pojilleen, Danaos heitä pelätessään pakeni tyttärineen kaukaisen sukulaisensa kuningas Pelasgoksen hallitsemaan Argokseen. Kun Aigyptos saapui poikineen hakemaan danaideja, Danaos päätti luovuttaa heidät säästääkseen Argoksen taistelulta, mutta käski tyttäriään tappamaan miehensä hääyönä. Tyttäristä neljäkymmentäyhdeksän seurasi ohjetta, mutta yksi, Hypermnestra, säästi miehensä Lynkeuksen, koska tämä kunnioitti hänen toivettaan pysyä neitsyenä.

Danaos raivostui tottelemattomalle tyttärelleen ja vei hänet tuomittavaksi. Afrodite kuitenkin puuttui tapahtumiin julistaen miehen ja naisen välisen rakkauden pyhäksi ja siten pelastaen Hypermnestran. Joidenkin näytelmien mukaan Lynkeus myöhemmin tappoi Danaoksen ja jopa muut sisaret kostoksi veljiensä kuolemasta.

Lynkeuksesta ja Hypermnestrasta sai alkunsa Argoksen kuningasdynastia, "Danaoksen heimo", jonka ensimmäinen kuningas oli heidän poikansa Abas.

## Lähteet
Short cuts – oikopolkuja

**Short cuts – oikopolkuja** (*Short Cuts*) on vuonna 1993 ensi-iltansa saanut draamakomedia, jonka on ohjannut Robert Altman. Elokuva perustuu Raymond Carverin yhdeksään lyhyeen novelliin ja yhteen runoon. Elokuvan käsikirjoitus on kuitenkin Robert Altmanin ja Frank Banhydtin käsialaa. 

Elokuva seuraa 22 päähenkilön liikkeitä Los Angelesissa ja sen ympäristössä. Päähenkilöiden tarinat kulkevat joskus rinnakkain, mutta yleensä jokaisella henkilöhahmolla tai -parilla on omat ongelmansa. 

Elokuva sai Oscar-ehdokkuuden parhaasta ohjauksesta ja Golden Globe -ehdokkuuden parhaasta käsikirjoituksesta. Lisäksi näyttelijät saivat useita palkintoja yhteisestä näyttelijäsuorituksestaan. 

## Rooleissa

## Arvioita
*[[Video-opas|Video-oppaassa]]* vuodelta 1994 Olavi Similä ihailee, miten Altman pitää kaikkien tarinoiden langat käsissään ja antaa *Oikopoluille* neljä tähteä viidestä, mikä vastaa sanallista arviota ”erinomainen”.

## Lähteet
Cagiva Mito

**Cagiva Mito** on urheilullinen italialainen kevytmoottoripyörä. Ylläpitokuluiltaan pyörä on huomattavasti peruskäyttöön suunnattuja, 4-tahtisia kevytmoottoripyöriä kalliimpi.

Mitossa on 125-kuutioinen kaksitahtimoottori, joka tuottaa kuristamattomana yli 30 
hevosvoimaa. 

Mitoa on tuotu Suomeen vuodesta 1989 alkaen.

## Tekniset tiedot

*Moottori: 1-syl., 2-tahti, nestejäähdytys, 124, 63cc, pa-säädin
*Puristussuhde: 7,4:1
*Polttoainesyöttö: Dell'Orto PHBH28 RD / SP525-mallissa Dell'Orto VHST 28
*Vaihteet: Evo 1 malleissa 7 ja uudemmissa 6.
*Kytkin: Märkä monilevy
*Käynnistys: Sähkö

*Runko: Alumiinipalkki, "banaani"-takahaarukka
*Eturengas: 110/70-ZR17
*Takarengas: 150/60-ZR17
*Etujarru: 320 mm levy, 4-mäntä-satula (Brembo)
*Takajarru: 230 mm levy, 2-mäntä-satula (Brembo)
*Jousitus edessä: Marzocchi 40 mm USD (120 mm joustolla)
*Jousitus takana: Sachs progressiivinen mono
*Istuinkorkeus: 760 mm

*Kuivapaino: 129 kg
*Paino ajokunnossa: n. 140 kg
*Polttoainesäiliö: 14 l
*Kulutus: 5,5 l/100km

*Huipputeho/vääntö: (kuristettu) n. 11 kW(riippuen vuosimallista) / 13 Nm
*Huipputeho/vääntö: (kuristamaton) n. 30-35,5 hv vuosimallista riippuen. / 21 Nm
*Huippunopeus: (kuristettu) n. 130 km/h
*Huippunopeus: (kuristamaton) n. 160 km/h

## Katso myös
*Cagiva
*MV Agusta
*Kevytmoottoripyörä

## Aiheesta muualla
*Kotimaan kuvia Mitosta 
*Kuvia Mitosta ympäri maailman 
*Virallinen Cagiva-sivusto 
*(Kevyt)moottoripyöräfoorumi
*http://www.mpmaailma.fi/moottoripyora/cagiva/mito-125/2013
Zone Reality

**Zone Reality** (aiemmin **Reality TV**) oli brittiläinen tositelevisioon keskittynyt televisiokanava. Kanava aloitti lähetyksensä 10. lokakuuta 2002 nimellä Reality TV, nimi vaihtui vuonna 2006. Zone Realityn omisti mediayhtiö Zonemedia. Kanava suljettiin 15 marraskuuta 2009. Se avattiin uudelleen osana CBS reality kanavaa 3. joulukuuta 2012. 

## Lähteet
José García Belaúnde

**José Antonio García Belaúnde** (16. maaliskuuta 1948 Lima – 4. heinäkuuta 2025) oli perulainen diplomaatti. Hän oli Fernando Belaúnden veljenpoika ja presidentti Alan Garcían läheinen ystävä. Hänet valittiin heinäkuussa 2006 Perun ulkoministeriksi.

García Belaúnde valmistui Pontificia Universidad Católica del Perústa, jossa García oli hänen opiskelutoverinsa. Hän on myöhemmin opiskellut Oxfordissa.

Garcían ensimmäisen presidenttikauden aikana García Belaúnde nimitettiin lähettilääksi Uruguayhun. Hän on edustanut maataan myös Yhdistyneissä kansankunnissa, Espanjassa, Meksikossa, Ranskassa, Ecuadorissa, Yhdysvalloissa ja ALADIssa. García Belaúnde oli Academia Diplomátican professorina 1971–1973 ja 1979–1981.

## Lähteet
Lynkeus

**Lynkeus** (, ) on antiikin kreikkalainen miehen nimi, joka voi viitata seuraaviin:

* Lynkeus, kreikkalaisessa mytologiassa Aigyptoksen poika ja Argoksen kuningas
* Lynkeus, kreikkalaisessa mytologiassa Afareuksen poika ja Idaan veli, eräs argonauteista
* Lynkeus (1. vuosisata eaa./jaa.), tragediakirjailija
* Lynkeus Samoslainen (300–200-luku eaa.), komediakirjailija
Lynkeus (argonautti)

**Lynkeus** (, ) oli kreikkalaisessa mytologiassa Afareuksen ja Arenen poika ja Idaan nuorempi veli. Hänen mainitaan olleen yksi argonauteista ja osallistuneen myös Kalydonin metsästykseen.

Idas ja Lynkeus joutuivat taisteluun serkkujensa dioskuurien kanssa. Lähteestä riippuen syynä oli joko dioskuurien suorittama karjavarkaus, tai dioskuurit olivat siepanneet serkkujensa morsiamet Foiben ja Hilaeiran, häätilaisuudesta. Eri lähteet päätyvät kuitenkin siihen, että Idas tappaa Kastorin ja Polydeukes Lynkeuksen. Idaksen kuolema mainitaan välillä Polydeukeen syyksi, mutta suosituin versio on se, jossa Zeus tappaa tämän salamallaan.

## Lähteet
Airbus A400M

**Airbus A400M** on Airbusin valmistama nelimoottorinen sotilaskuljetuslentokone. Koneen ensilento lennettiin joulukuussa 2009, ja ensimmäinen toimitus tapahtui syyskuussa 2013.

## Konetyypin historia
Hanke alkoi vuonna 1982 nimikkeellä Future International Military Airlifter (FIMA), jota kehittivät silloiset erilliset yhtiöt Aerospatiale, British Aerospace, Lockheed ja Messerschmitt-Bölkow-Blohm. Vuonna 1989 Lockheed irtautui hankeesta. Konsortioon tulivat sen tilalle italialainen Alenia ja espanjalainen Construcciones Aeronáuticas SA, ryhmä kulki jonkin aikaa nimellä Euroflag.

Nykyisin hanketta rahoittavat Ranska, Saksa, Italia, Espanja, Turkki, Belgia ja Englanti. Ne ovat tilanneet toukokuussa 2003 yhteensä 212 lentokonetta. Italia kuitenkin vetäytyi hankkeesta. A400M-koneita on käytössä (2015) Saksan, Ranskan, Espanjan, Yhdistyneen kuningaskunnan ja Turkin ilmavoimilla. Lisäksi Belgialla, Luxemburgilla ja Malesialla on tilauksia konetyypistä.

Konetyypin ensilento lennettiin 11. joulukuuta 2009 Sevillan San Pablon lentokentältä. Airbus toimitti ensimmäisen koneen Ranskan ilmavoimille syyskuun 2013 lopulla.

## Käyttäjät

(Maaliskuussa 2015)

## Tietoja
***Rahtikapasiteetti:** 37 tonnia, tai 120 sotilasta
***Vaadittu kiitotien pituus:** n. 1&nbsp;000&nbsp;m
***Siipien kärkiväli:** 42,4&nbsp;m (138 ft) 
***Pituus:** 45,1&nbsp;m (148 ft)
***Korkeus:** 14,7&nbsp;m (48 ft)
***[[Lentomatka]]:** 4&nbsp;500&nbsp;km 30 tonnin kuormassa
***Lakikorkeus:** 9&nbsp;100&nbsp;m
***Suurin lentoonlähtöpaino:** 141&nbsp;000 kg
***Suurin laskeutumispaino:** 122&nbsp;000 kg
***Suurin hyötykuorma:** 37&nbsp;000 kg
***Suurin toimintakorkeus:** 11 278 m (37&nbsp;000 ft)
***Matkanopeus:** 0,68–0,72 Mach (n. 700 km/h)
***Moottorit:** 4 × Europrop International TP-400 D6

## Lähteet
*

### Viitteet

## Aiheesta muualla

*Airbus Military 
*OCCAR 
**A400M Countdown 
*EADS-CASA 
*MachineDesign: A400M 
*A400M program suppliers
*Airforce-Technology.com: A400M
Tom Green

**Tom Green** (s. 30. heinäkuuta 1971 Pembroke, Ontario, Kanada), oikealta nimeltään **Michael Thomas Green**, on kanadalainen koomikko, näyttelijä, skeittari, hip hop -artisti sekä televisiojuontaja. Green on erityisen tunnettu piilokameramaisista piloistaan ja katuhaastatteluistaan, joita hän usein esitti ohjelmassaan. *Tom Green Show* oli ensimmäisiä komediasarjoja MTV:llä, edeltäen ''Jackassin'' ja ''Viva La Bamin'' kaltaisia samantyylisiä ohjelmia. Muun muassa Steve-O ja suomalaiset Duudsonit ovat usein maininneet esikuvakseen Tom Greenin.

*The Tom Green Show* alkoi alun perin ottawalaisella kaapelikanavalla 1994. Kanadan Comedy Network alkoi esittää sitä 1997 ja Music Television 1999, jolloin Green nousi suosioon Yhdysvalloissa.
*The Tom Green Show* jouduttiin lopettamaan, kun Greenillä havaittiin maaliskuussa 2000 kivessyöpä. Toukokuussa 2000 MTV:llä näytettiin *Tom Green Show'n* tunnin mittainen erikoisjakso "The Tom Green Cancer Special", jossa seurattiin hoitoa ja näytettiin kokonaisuudessaan Greenin imusolmukkeiden poistoleikkaus.

## Suhde Drew Barrymoreen

Tom Green ja Drew Barrymore alkoivat tapailla maaliskuussa 2000 ja he karkasivat tasan vuotta myöhemmin eteläiselle Tyynellemerelle mennäkseen naimisiin. He menivät uudelleen naimisiin Kaliforniassa saman vuoden heinäkuussa. Avioliitto oli Greenin ensimmäinen ja Barrymoren toinen.

Vain vajaan vuoden kestäneen avioliiton jälkeen Green haki avioeroa Barrymoresta. "Drew on ihana nainen. Rakastan häntä todella paljon. Olisin toivonut, 
että avioliittomme olisi toiminut. Haluan Drew'n olevan onnellinen," Green totesi lausunnossaan. Avioerohakemukseen Green kirjoitti eron syyksi sovittamattomat ristiriidat.

## Filmografia
* *[[The Chicken Tree]]* (1998)
* *[[Clutch (elokuva)|Clutch]]* (1998)
* *[[Something Smells Funny]]* (1999)
* *[[Superstar]]* (1999)
* *[[Road Trip]]* (2000)
* *[[Charlien enkelit (elokuva)|Charlien enkelit]]* (2000)
* *[[Sormet pelissä]]* (2001)
* *[[Pirates of Silicone Valley]]* (2001)
* *[[Stealing Harvard]]* (2002)
* *[[The True Meaning of Christmas Specials]]* (2002)
* *[[Grind]]* (2003)
* *[[Bob the Butler]]* (2005)
* *[[Shred (elokuva)|Shred]]* (2007)
* *[[Prankstar]]* (2008) 
* *[[Shred 2]]* (2008)
* *[[The 1 Second Film]]* (2009)
* *[[Iron Sky: The Coming Race]]* (2019)

## Diskografia
### Albumit
* * Huh? Stiffenin' Against The Wall* (1992)
* *Not The Green Tom Show* (1998) 
* *Prepare For Impact*  (2005)

### Singlet
* "Lonely Swedish (The Bum Bum Song)" (1999)
* "Teachers Suck" (from *Prepare For Impact*, 2005)

## Lähteet
* Tom Greenin avioliitosta

### Viitteet

## Aiheesta muualla
*Tom Greenin virallinen sivusto
Lubjanka

**Lubjanka** () on rakennus Moskovassa samannimisen aukion laidalla. Rakennuksessa sijaitsi KGB:n päämaja ja vankila. Nykyisin keltaisessa päärakennuksessa on rajavartioston päämaja ja yksi FSB:n direktoraatti.

## Historia
Lubjanka rakennettiin vuonna 1898 yleisvenäläisen vakuutusyhtiön päätoimistoksi. Lokakuun vallankumouksen jälkeen siitä tehtiin Tšekan päämaja. Suurten puhdistusten myötä rakennus jäi liian pieneksi henkilökunnalle ja arkkitehti Aleksei Štšusev suunnitteli siihen lisäkerroksen ja takana sijaitsevat rakennukset. Rakennustyö jäi kesken sodan aikana ja viimeisteltiin vasta 1983. Kun Juri Andropov nousi pääsihteeriksi, hän päätti parantaa KGB:n julkisuuskuvaa ja rakennukseen avattiin tiedustelun museo, järjestettiin kiertokäyntejä ja olipa siellä discokin. Rakennuksen edessä oli pitkään Feliks Dzeržinskin patsas, joka kaadettiin elokuussa 1991.

Vuonna 1990 Lubjankan edessä olevalle aukiolle tuotiin muistokivi Solovetskista poliittisten vainojen uhrien muistoksi.

Lubjankan aukion alla on Moskovan metron asema, jossa tehtiin tuhoisa itsemurhapommi-isku 2010.

## Lähteet
* 

### Viitteet

## Kirjallisuutta
Parvilahti, Unto: *Berijan tarhat*. Otava, 1957.

## Aiheesta muualla
Alhambra (täsmennyssivu)

**Alhambra** voi tarkoittaa seuraavia:

## Maantieteellisenä kohteena
* Alhambra, palatsi Granadassa, Espanjassa
* Alhambra, moskeija Granadassa, Espanjassa
* Alhambra, paikkakunta Ciudad Realissa Espanjassa
* Alhambra, paikkakunta Albertassa Kanadassa
* Alhambra, alue Fredricksbergissä Tanskassa
* Alhambra, kylä Phoenixin kaupunkialueella Arizonassa Yhdysvalloissa
* Alhambra, kaupunki Illinoisissa Yhdysvalloissa
* Alhambra, kaupunki Kaliforniassa Yhdysvalloissa.

## Muita
* Alhambran säädös, Espanjassa vuonna 1492 vahvistettu kuninkaallinen säädös, jossa juutalaiset määrättiin käännytettäviksi ja/tai tuomituiksi kuolemaan
* Alhambra, saksalainen lautapeli
* Alhambra, Xbox Live Arcadelle suunniteltu samannimisen lautapelin videopeliversio
* Tubalcain Alhambra, mangahahmo
* Alhambra, espanjalainen kitaratuotemerkki
* Alhambra, espanjalainen olutmerkki
* Alhambra, tummaa suklaata ja hasselpähkinää sisältävä leivonnainen
* Alhambra Theatre, teatteri Lontoossa Isossa-Britanniassa
* Bradford Alhambra, teatteri Bradfordissa Isossa-Britanniassa
* Alhambra Theatre Glasgow, teatteri Glasgow’ssa Isossa-Britanniassa
* Alhambra Theatre, teatteri Sacramentossa Kaliforniassa
* SEAT Alhambra, tila-automalli
* ''Alhambra'', kanadalaisen The Tea Partyn EP
* 3851 Alhambra, päävyöhykkeen asteroidi.
Ympäristöetiikka

**Ympäristöetiikka** on 1960-luvulta asti kehittynyt ympäristöfilosofian ja soveltavan etiikan osa-alue, joka käsittelee ihmisten ja luonnon suhteeseen liittyviä eettisiä kysymyksiä. Se liittyy läheisesti ekologiaan, ympäristölainsäädäntöön, ympäristösosiologiaan, ympäristötalouteen ja ympäristömaantieteeseen.

Merkittäviä ympäristöetiikkaan vaikuttaneita ajattelijoita ovat Lynn White, John Passmore, Aldo Leopold, Arne Næss ja Paul W. Taylor.

Ympäristöeettisiä kysymyksiä ovat muun muassa:
* Mitä ympäristöön liittyviä velvoitteita meillä on tulevia sukupolvia kohtaan?
* Onko eettisesti väärin (ja jos, missä vaiheessa) jatkaa fossiilisten polttoaineiden käyttöä, jos muita energianlähteitä on tarjolla?
* Onko oikein saada aikaan jonkun lajin sukupuuttoon kuoleminen ihmiskunnan edun (todellisen tai koetun) nimissä?

Ympäristöetiikkaan liittyvät myös kysymykset eläinten oikeuksista.

## Katso myös
* Bioetiikka
* Syväekologia

## Kirjallisuutta
* 

## Aiheesta muualla
Ensyklopedia-artikkeleita

*Stanford Encyclopedia of Philosophy: Environmental Ethics 
*Thesaurus Ethics in the Life Sciences  
*EnviroLink Library: Environmental Ethics  - online resource for environmental ethics information 
*EnviroLink Forum - Environmental Ethics Discussion/Debate  
*Center for Environmental Philosophy 

Muuta

* Nurmio, Harri: Luonnon itseisarvon ja välinearvon dilemma. *niin & näin* 3/2000, 18–26.
M/S Stena Danica

**M/S Stena Danica** on Stena Line -varustamon autolautta, joka liikennöi Ruotsin Göteborgin ja Tanskan Frederikshavnin välillä. Laivaan mahtuu 2&nbsp;274 matkustajaa ja 550 henkilöautoa. Autokansien pituus on 1&nbsp;640 kaistametriä. Laivan kotisatama on Göteborg ja se liikennöi Ruotsin lipun alla. Stena Danica aloitti liikenteen 26. helmikuuta 1983 ja sitä on uudistettu kahdesti: 1987 ja 2003. Vuonna 2003 sitä uudistettiin täydellisesti. Laiva sai uuden, varustamon muiden laivojen kaltaisen sisustuksen. Tällöin muun muassa yökerho katosi ja tilalle rakennettiin kahvila.
Salii-papit

**Salii-papit** () olivat eri jumalille omistettuja pappeja antiikin Roomassa. Numa Pompilius valitsi Mars Gradivukselle kaksitoista pappia, joilla oli virkamerkkeinä kirjailtu tunika ja sen päällä pronssinen suojus. Heillä oli lisäksi taivaalliset aseet, joita sanottiin ancile-kilviksi.

## Lähteet
*Maija-Stina Kahloksen luentosarja Rooman uskonnoista
Universaalikvanttori

**Universaalikvanttori** eli **kaikkikvanttori** (\forall) on predikaattilogiikassa ilmaisu sille, että jokin ominaisuus tai suhde (looginen predikaatti) on totta kaikille jonkin joukon alkioille.

:\forall\ x tarkoittaa "kaikilla x"
:\forall\ x: P(x) tarkoittaa "kaikilla x pätee P(x)"

## Universaalikvanttorin merkki tietokonejärjestelmissä

LaTeX-järjestelmällä merkki \forall tuotetaan kirjoittamalla \forall.

## Katso myös

* Eksistenssikvanttori
* Universaali

## Lähteet
Dariga Nazarbajeva

**Dariga Nursultanqyzy Nazarbajeva** (, s. 7. toukokuuta 1963, Temirtau) on kazakstanilainen parlamentaarikko ja presidentti Nursultan Nazarbajevin tytär.

Nazarbajeva perusti ja johti Habar-mediaryhmää aina vuoteen 2004, jolloin luopui johtajanpaikastaan asettuakseen ehdolle parlamenttiin. Hän johti isäänsä tukevaa Asar-puoluetta ("Kaikki yhdessä"). Asar liittyi toiseen Nazarbajevia tukevaan Otan-puolueeseen heinäkuussa 2006.

Habar oli ajoittain kriittinen hallitusta kohtaan, ja hallitus syytti sitä sananvapauden väärinkäytöstä. Dariga Nazarbajevan eron jälkeen mediaryhmä siirtyi hallituksen valvontaan. Habaria aiemmin monopoliasemasta syyttänyt poliitikko Altynbek Sarsenbaily murhattiin helmikuussa 2006. Media syytti teosta Nazarbajevaa ja miestään.

Samana päivänä kun hänen isänsä erosi presidentinvirasta, Nazarbajeva nimitettiin yksimielisesti senaatin johtoon.
Edeltävä senaatin puhemies Kasym-Žomart Tokajev nousi presidentiksi.
Nazarbajeva ei kuitenkaan osallistunut vuoden 2019 presidentinvaaliin.
Tokajev erotti hänet asemastaan toukokuussa 2020.
Hänet valittiin myöhemmin uudelleen parlamentin alahuoneeseen mažilisin.

## Perhe

Dariga Nazarbajeva oli pitkään naimisissa liikemies ja poliitikko Rakhat Alijevin kanssa. Alijev erotettiin kesäkuussa 2007 asemastaan Itävallan lähettiläänä ja hänestä annettiin kansainvälinen pidätysmääräys. He erosivat kesäkuussa 2007. Alijevin mukaan erolla ei ollut hänen suostumustaan.
Alijev löydettiin kuolleena sellistään Itävallassa. Itävallan oikeusministeri on vahvistanut että kyseessä oli itsemurha.

Heidän poikansa Aisultan Nazarbayev haki helmikuussa 2020 poliittista turvapaikkaa Isosta-Britanniasta.
Aisultan Nazarbayev kuoli sydänkohtaukseen Lontoossa 10 päivää ennen 30-vuotispäiväänsä.

## Lähteet
Conlog

**Conlog Oy** on suomalainen turvallisuusalan integraattori, joka järjestelmäalustoja, laitesuojia, laitesuojia ja erikoisajoneuvoja suunnitteleva, valmistava ja markkinoiva yhtiö. Yhtiön kotipaikka on Oulu ja sen pääkonttori sijaitsee Ahmasjärven yrityspuistossa, Ylikiimingissä, Oulussa. Yrityksellä on tuotantoyksiköt Rautalammilla ja Pirkkalassa sekä toimisto Tampereella. Conlogin mastojärjestelmiä tuottava tytäryritys SK-Lift toimii Pirkkalassa. 

Conlog valmistaa ja toimittaa kalustoa muun muassa Suomen puolustusvoimille, NATO, FMV. Yrityksen toimenkuvaan kuuluvat myös tuotekehitys- ja koulutustehtävät sekä kaluston huoltotoimet.

## Lähteet
Eksistenssikvanttori

**Eksistenssikvanttori** eli **olemassaolokvanttori** (\exists) on predikaattilogiikassa ilmaisu sille, että jokin ominaisuus tai suhde (looginen predikaatti) on totta ainakin yhdelle joukon alkiolle, eli jonkin ominaisuuden toteuttava alkio on olemassa.

:\exists\ x tarkoittaa "on olemassa x"
:\exists\ x: P(x) tarkoittaa "on olemassa x siten, että P(x)"

## Eksistenssikvanttorin merkki tietokoneissa

LaTeX-järjestelmässä merkki \exists tuotetaan kirjoittamalla \exists, ja merkin \nexists saa kirjoittamalla \nexists.

## Katso myös

* Universaalikvanttori

## Lähteet
Ludvík Daněk

**Ludvík Daněk** (6. tammikuuta 1937 Blansko – 15. marraskuuta 1998 Hutisko-Solanec) oli  tšekkoslovakialainen kiekonheittäjä ja olympiavoittaja.

Daněk saavutti kultaa Münchenin 1972 olympiakisoissa tuloksella 64,40&nbsp;m. Hän heitti voittotuloksensa viimeisellä heittokierroksella ja nousi sillä viidenneltä sijalta ykköseksi. Hän saavutti hopeaa Tokion 1964 olympialaisissa tuloksella 60,52&nbsp;m häviten 0,48&nbsp;metriä Al Oerterille ja pronssia Méxicon 1968 olympialaisissa tuloksella 62,92&nbsp;m.

Daněk voitti Euroopan mestaruuden Helsingissä 1971 tuloksella 63,90&nbsp;m; eroa hopeamitalisti Lothar Mildeen tuli 2,28&nbsp;metriä. Daněk saavutti EM-hopeaa Roomassa 1974 tuloksella 62,76&nbsp;m; voittaja Pentti Kahma heitti 0,86&nbsp;metriä pidemmälle. Ateenan EM-kilpailuissa 1969 Daněk jäi tuloksella 59,30&nbsp;m neljänneksi neljän senttimetrin päähän pronssimitalisti Lothar Mildestä. Budapestin EM-kilpailuissa 1966 hän oli viides tuloksella 56,24&nbsp;m ja Belgradin EM-kilpailuissa 1962 yhdeksäs tuloksella 52,12&nbsp;m.

Daněk paransi kahdesti kiekonheiton maailmanennätystä: hän heitti 2. elokuuta 1964 Turnovissa tuloksen 64,55&nbsp;m sekä 12. lokakuuta 1965 Sokolovissa tuloksen 65,22&nbsp;m. Ennätys säilyi hänen nimissään toukokuuhun 1968 saakka.

## Lähteet
* 
* 
* 

### Viitteet
Kvanttori

**Kvanttori**, katso:

* eksistenssikvanttori eli olemassaolokvanttori
* universaalikvanttori eli kaikkikvanttori
M/S Stena Carrier

**M/S Stena Carrier** () on ruotsalainen ro-ro-rahtilaiva, jolla Stena Line -varustamo liikennöi Ruotsin Göteborgin ja Saksan Travemünden välillä. Alus on rekisteröity Ruotsin lipun alle ja kotisatama on Göteborg. Laivalla on hyttipaikat 12 matkustajalle ja sen lastikapasiteetti on 2&nbsp;715 metriä.

Stena Carrierin sisaraluksia ovat M/S Stena Freighter ja M/S Ark Forwarder. 

## Käyttöhistoria

Aluksen tilasi Stena RoRo. Rakentajatelakka teki konkurssin ja rakennustyön suoritti loppuun Apuania -telakka La Speziassa Italiassa. Vuonna 2003 Enrico Bogazzi Shipmanagement osti aluksen ja myöhemmin samana vuonna omistaja vaihtui jälleen, kun Malamar Transportes Marittimos osti aluksen ja rekisteröi sen Irlannin lipun alle. Kotisatamaksi tuli Cork. Omistaja vaihtui vielä kerran vuonna 2003, kun 16. maaliskuuta Stena RoRo osti aluksen ja rekisteröi sen Ruotsin lipun alle. Kotisatamaksi tuli Göteborg. Maaliskuussa 2004 laiva luovutettiin Stena Line Scandinavian omistukseen *Stena Carrier II* -nimellä. 6. huhtikuuta Stena Carrier II aloitti liikennöinnin reitillä Travemünde–Göteborg. 31. heinäkuuta alus sai nykyisen *Stena Carrier* -nimensä. 

## Lähteet

## Aiheesta muualla
*
V. S. Achuthanandan

**Velikkakathu Sankaran Achuthanandan** (; 20. lokakuuta 1923 Alappuzha, Kerala, Intia – 21. heinäkuuta 2025) oli intialainen poliitikko. Hän kuului vuosina 1985–2007 CPI(M)-puolueen politbyroon ja oli Keralan osavaltion pääministerinä vuosina 2006–2011.

Achuthanandan syntyi Alappuzhassa. Hän joutui keskeyttämään opintonsa molempien vanhempiensa kuoltua tämän ollessa vielä lapsi. Maansa poliittisessa elämässä hän on ollut aktiivinen aina 1930-luvulta.

## Lähteet

## Aiheesta muualla
HSS Stena Carisma

**HSS Stena Carisma** on ruotsalaisen Stena Line -varustamon pika-alus, tyypiltään niin kutsuttu katamaraani. Lyhenne HSS tulee sanoista *highspeed sea service*. Laiva liikennöi Ruotsin Göteborgin ja Tanskan Frederikshavnin väliä. Stena Carismaa rakensi norjalainen Westamarin-telakka, joka teki konkurssin ja laivan rakensi loppuun West Bygg A/S. Nykyisin alus tunnetaan paremmin Stena expressinä, koska sen matkan kesto on huomattavasti lyhyempi kuin muiden lauttojen. Stena Carisma kuljettaa 900 matkustajaa ja 210 henkilöautoa.
Tanssitauti

**Tanssitauti** on CMX:n vuonna 1990 julkaisema EP-levy. Levyllä on mukana ensimmäistä kertaa kitaristi Janne Halmkrona. Toisena kitaristina levyllä soitti torniolainen Pasi Isometsä.

Levy julkaistiin alun perin vain vinyylinä, mutta kappaleet olivat myöhemmin *[[Veljeskunta (albumi)|Veljeskunta]]*-albumin CD-versiolla ja CD:nä myös julkaistulla gold-painoksella mukana. Myöhempi vinyylipainos julkaistiin osana Svart Recordsin *[[Kolmikärjen Veljeskunta]]* -kokoelmaa. 

## Kappaleet
Kappaleet säveltänyt, sovittanut ja sanoittanut - A. W. Yrjänä
#
#
#
#
#

Alkuperäisen levyn kannessa ensimmäisellä kappaleella ei ole nimeä, vain kolme pistettä. Yhtye ei ollut tarkoittanut äänitystä julkaistavaksi, mutta levyn julkaisija Bad Vugum innostui kappaleesta ja sai yhtyeenkin uskomaan, että se kannattaa julkaista edes ”nimettömänä bonuksena”. Sittemmin kappaleen nimeksi on vakiintunut sanoituksessa mainittu ”Matti”. *Veljeskunnan* gold-versiossa kappale on nimetty ”Matiksi” lainausmerkeillä.

## Kokoonpano
* A. W. Yrjänä – laulu, basso
* Pekka Kanniainen – rummut ja perkussiot
* Janne Halmkrona – kitara
* Pasi Isometsä – kitara

## Lähteet

Tanssitauti-Ep Discogsissa

## Aiheesta muualla
*
Richard Adler

**Richard Adler** (3. elokuuta 1921 New York, New York – 21. kesäkuuta 2012 Southampton, New York) oli yhdysvaltalainen laulujen- ja musikaalintekijä. 

Adler syntyi New Yorkissa pianisti-isän pojaksi ja opiskeli Pohjois-Carolinan yliopistossa. Muusikkona hän oli pääosin itseoppinut. Palveltuaan toisen maailmansodan aikana Yhdysvaltain laivastossa hän aloitti työnsä sanoittajana. Vuonna 1950 Frank Loesser esitteli hänet säveltäjä ja sanoittaja Jerry Rossille, ja he aloittivat menestyksekkään yhteistyön. He voittivat kaksi Tony-palkintoa musikaaleilla *The Pajama Game* (1954) ja *Damn Yankees* (1955). *Damn Yankees* perustui Faustin tarinaan.

Jerry Ross kuoli marraskuussa 1955. Adler jatkoi lauluntekijän uraansa itsenäisesti ja julkaisi myös yhteistyössä Robert Allenin kanssa kappaleen ”Everybody Loves a Lover”, joka nousi Doris Dayn levyttämänä listoille vuonna 1958. Hän teki myös muun muassa mainos- ja televisiomusiikkia. Vuosina 1965–1969 hän toimi Valkoisen talon taiteellisena konsulttina ja vuosina 1964–1977 Washingtonissa sijaitsevan John F. Kennedy Center for the Performing Arts -taidekeskuksen johtokunnan jäsenenä.

Adler sai urallaan neljä Pulitzer-ehdokkuutta orkesteriteoksillaan *Retrospectrum* (1979), *Yellowstone Overture* (1980), *Wilderness Suite* (1983) ja *The Lady Remembers* (1985). Hänen säveltämänsä baletti *Eight by Adler* voitti Emmy-palkinnon vuonna 1984.

Richard Adler kelpuutettiin vuonna 1984 Songwriters Hall of Fameen. Vuonna 1990 hän julkaisi omaelämäkertansa *You Gotta Have a Heart*.

## Lähteet
Jerry Ross

**Jerry Ross** (9. maaliskuuta 1926 – 11. marraskuuta 1955) oli yhdysvaltalainen musikaalisäveltäjä ja lauluntekijä, joka nousi 1950-luvulla huomattavaan maineeseen Richard Adlerin kanssa työstämillä musikaaleilla *John Murray Anderson’s Almanac*, *The Pajama Game* ja *Damn Yankees*.

Ross oli tuottelias myös musikaalien ulkopuolella – hän kirjoitti satoja lauluja sekä itsenäisesti että yhteistyönä. Hänellä oli bronkiektasia eli keuhkoputkilaajentuma, jonka komplikaatiot johtivat hänen kuolemaansa 11. marraskuuta 1955. Hän oli 29 vuoden ikäinen. 

Ross otettiin vuonna 1982 postuumisti Songwriters Hall of Fameen. Hänen leskensä Judy ja tyttärensä Janie ottivat lauluntekijän puolesta huomionosoituksen vastaan.

## Lähteet
Pikaljovo

**Pikaljovo** () on kaupunki Leningradin alueen Boksitogorskin piirissä Venäjällä. Se sijaitsee Rjadanjoen varrella 20 kilometriä Boksitogorskista ja 223 kilometriä Pietarista itään. Kaupunki on kunnallispiirin suurin taajama, jossa vuoden 2010 väestönlaskennan mukaan asui 21&nbsp;567 henkeä.

Pikaljovo on syntynyt Pietarin ja Vologdan väliselle rautatielle vuonna 1906 perustetun aseman yhteyteen. Hallinnollisesti se kuului Novgorodin kuvernementin Tihvinän kihlakuntaan. Vuosina 1927–1932 se oli samannimisen hallintopiirin keskus. Vuonna 1932 syntynyt sementtitehtaan asutus sai kaupunkimaisen taajaman statuksen vuonna 1947. Kaupunki Pikaljovosta tuli vuonna 1954.

Pikaljovossa toimii BazEl Tsement -yhtiön omistama alumiinitehdas, kemian tehdas ja sementtitehdas. Lisäksi kaupungissa on elintarvike- ja puunjalostusteollisuutta.

Pietarista Vologdaan ja edelleen Arkangeliin, Jekaterinburgiin, Tjumeniin, Tšeljabinskiin ja Vorkutaan  kulkevat matkustajajunat pysähtyvät kaupungissa. Rautatieasema *Pikaljovo-2* sijaitsee kantakaupungin pohjoislaidalla. Radalla on myös paikallisliikennettä. Kaupungin eteläpuolelta kulkee Uuden Laatokan ja Vologdan välinen maantie (A-114).

Pikaljovossa on maaseudun perinnekulttuuria esittelevä kotiseutumuseo. Vuosittain vietetään laskiaista ja kesäkuista kansanperinnejuhlaa. Kaupungin ylpeys on Delfin-uimahalli, jossa järjestetään uinnin mestaruuskisoja. 

Kaupungin päämies on maaliskuussa 2008 valittu Sergei Veber.

Vuonna 2008 alkaneen talouskriisin myötä kaupunki joutui vakaviin vaikeuksiin, kun tehtaista kaksi suljettiin ja kolmannen toimintaa supistettiin. Kaupunki jäi mm. ilman lämmitystä ja kuumaa vettä. Pääministeri Putin kävi henkilökohtaisesti paikalla kesäkuun 2009 alussa pakottamassa Oleg Deripaskan avaamaan tehtaansa.

## Lähteet

## Aiheesta muualla
*Pikaljovo Leningradin alueen kulttuuri -tietosanakirjassa  
*Pikaljovon kaupungin sivusto
Bergmannin sääntö

**Bergmannin sääntö** on biologinen sääntö, jonka mukaan kylmemmässä ilmastossa elävien tasalämpöisten eläinten ruumiin koko on yleensä suurempi kuin lämpimämmässä ilmastossa elävien saman lajin tai läheisen sukulaislajin yksilöiden. Sääntö on nimetty saksalaisen biologin Christian Bergmannin (1814–1865) mukaan.

## Selitys
Suurikokoisen eläimen pinta-alan suhde ruumiinpainoon on pienempi kuin pienikokoisen eläimen vastaava suhde. Tästä syystä myös suurikokoisesta eläimestä ulkopinnan kautta poistuvan lämmön määrä on suhteessa pienempi kuin pienikokoisesta eläimestä poistuvan lämmön määrä. Lisäksi suurikokoiset eläimet tuottavat enemmän lämpöä kuin pienikokoiset eläimet.

Kylmässä ilmastossa lämmön poistumisen minimoiminen on tärkeää. Tämän vuoksi tasalämpöisten eläinten ruumiin koko on yleensä suurempi kylmässä ilmastossa. Tämä yhdistettynä esimerkiksi paksuun turkkiin tai rasvakerrokseen takaa tehokkaan lämmöneristyksen. Vastaavasti lämpimässä ilmastossa on tärkeää, että lämpö pääsee poistumaan elimistöstä tehokkaasti, jotta ylikuumenemiselta vältytään.

Perinteinen selitys Bergmannin säännölle on viime vuosikymmeninä kyseenalaistettu, kuten koko säännön paikkansapitävyyskin. On mahdollista, että säännölle on ravintotaloudellinen selitys. Arktisilla alueilla ravinnon saannin erot eri vuodenaikojen välillä ovat suuremmat kuin lauhkeilla alueilla. Suurikokoiset yksilöt kuluttavat rasvavarastojaan hitaammin suhteessa painoon; tämä mahdollistaa paremman selviytymisen silloin, kun ravintoa on niukasti saatavilla.

## Säännön paikkansapitävyys
Monet lajit noudattavat Bergmannin sääntöä. Säännöstä on kuitenkin havaittu myös paljon poikkeuksia. Esimerkiksi Suomessa etelässä ja pohjoisessa elävien karhujen koossa ei ole juurikaan eroja, lukuun ottamatta urosten syyspainoa, joka on keskimäärin suurempi pohjoisemmassa elävillä karhuilla. Vastaavanlaisia esimerkkejä on lukuisia. Brian K. McNab on tutkinut ruumiin koon ja leveyspiirin välistä yhteyttä 129 nisäkäslajilla. Näistä vain 20 lajin yksilöiden koko kasvaa merkitsevästi kohti kylmempiä alueita.

Monet tutkijat ovat kyseenalaistaneet Bergmannin säännön paikkansapitävyyden. Muun muassa Valerius Geist ja J.D. Paterson pitävät sääntöä pätemättömänä. Kyle G. Ashton tutkimusryhmineen on selittänyt tutkijoiden johtopäätösten erilaisuutta käytettyjen lähdeaineistojen ja tilastollisten kriteereiden välisillä eroilla.

## Katso myös
*Allenin sääntö

## Lähteet
M/S Skåne

**M/S Skåne** () on ruotsalainen ropax-rahtilaiva, joka liikennöi Ruotsin Trelleborgin ja Saksan Rostockin välillä. Laivan omistaa ja sillä liikennöi ruotsalainen Stena Line. M/S Skåne kuljettaa 600 matkustajaa, joita varten on 600 hyttipaikkaa. Päivävuoron matka-aika on kuusi tuntia ja yövuoron 7 tuntia 30 minuuttia. Laiva ajaa reittinsä kaksi tai kolme kertaa päivässä. Autokansille, joiden pituus on 3&nbsp;295 kaistametriä, mahtuu 500 henkilöautoa. Rautatievaunuja mahtuu 55 kappaletta raiteille, joiden pituus on 1&nbsp;110 metriä. Alus on rekisteröity Ruotsin lipun alle ja sen kotisatama on Trelleborg.

## Käyttöhistoria

9. elokuuta 1997 alus laskettiin vesille ja 28. maaliskuuta 1998 se kastettiin. Toukokuussa Skåne teki koematkan, jolloin ilmeni  aluksen pääkoneissa vikaa ja alus joutui palaamaan takaisin telakalle. 

22. kesäkuuta alus luovutettiin SweFerry Ab:n omistukseen. Elokuun alussa Scandlines aloitti liikennöinnin Skånella, reitillä Trelleborg–Rostock. 16. marraskuuta 1999 ruotsalainen Stena Line osti aluksen. 24.– 26. heinäkuuta 2006 välisen ajan alus liikennöi Trelleborgin ja Mukranin välillä.

## Lähteet

## Aiheesta muualla
*Fakta om Fartyg – M/S Skåne
Namkku

**Namkku** tai **Muja** () on kaupunkityyppinen taajama  (vuodesta 1937) Korotkan piirissä Leningradin alueella Venäjällä noin 50 km Pietarin keskustasta itään ja 20 km Korotkasta (Kirovsk) etelään. Se sijaitsee Nevaan laskevan Mujajoen varrella. 

Namkun asukasluku oli vuoden 2010 väestönlaskennassa 10&nbsp;212.

Taajama on syntynyt 1900-luvun alussa Obuhovon ja Zvankan (Volhovstroi) välisen rautatien rakentamisen yhteydessä. Nykyään Namkku on rautateiden risteysasema. Pietari–Vologda-rata kulkee taajaman läpi. Lisäksi Namkusta lähtee Pietarin eteläpuolinen poikittaisrata Hatsinaan ja pohjoiseen vievä pistorata Korotkaan. 

Namkussa oli syntynyt professori Ilmar Talve. Hänen virolaiset vanhempansa olivat menneet sinne töihin. 

## Lähteet

## Aiheesta muualla

* Namkun kaupungin sivusto
Mga

**Mga** tai **MGA** voi tarkoittaa seuraavia:

* Mga, Namkun taajaman venäjänkielinen nimi
* Mga, Mujajoen venäjänkielinen nimi
* MGA, Madagaskarin ariaryn valuuttakoodi
* MGA, Malta Gaming Authority, rahapelaamista säätelevä maltalainen viranomaistaho
* MGA Entertainment, nukkeja valmistava yritys.
Kaukametsän kongressi- ja kulttuurikeskus

**Kaukametsän kongressi- ja kulttuurikeskus** on vuonna 1988 valmistunut Kajaanin kulttuurikeskus, jossa toimivat mm.  Kainuun musiikkiopisto (laajennus valmistui 1998), kansalaisopisto Kaukametsän opisto ja tanssin opetus. Kaukametsässä järjestetään lukuisia  kulttuuritapahtumia, kuten esimerkiksi Kajaani tanssii, konsertteja, sanataidetapahtumia sekä seminaareja. Kaukametsässä on myös kuvataiteeseen liittyviä harrastusmahdollisuuksia.

Vuonna 2006 Kaukametsässä järjestettiin kokouksia, koulutuksia, konsertteja, tanssinäytöksiä, juhlia ja vastaanottoja yhteensä 329 kpl. Kävijöitä näissä tilaisuuksissa oli yli 51 000 henkilöä.

Kaukametsän kongressi- ja kulttuurikeskuksessa on kolme salia: Kaukametsän sali (486 paikkaa), Kouta-sali (167 paikkaa) ja Leihu-sali (30-80 paikkaa). Lisäksi on 80-paikkainen auditorio sekä pienempiä ryhmätyötiloja ja pienopetusluokkia.

Kaukametsän suunnitelleet arkkitehdit Sinikka Kouvo ja Erkki Partanen saivat onnistuneesta työstään Rakennus- ja yhdyskuntasuunnittelun valtionpalkinnon.

## Lähteet

## Aiheesta muualla
* Kaukametsän verkkosivut
Towers of London

**Towers of London** on Lontoosta kotoisin oleva punk-yhtye, jonka musiikissa on vaikutteita myös hard rockista.

## Historia
Towers of Londonin edeltäjä oli vuonna 1999 muodostettu The Tourettes. Se koostui veljeksistä Dirk ja Donny Tourette ja soitti glam punk -musiikkia. Myöhemmin yhtyeeseen liittyivät basisti Tommy Brunette ja rumpali Snell. Yhtye hajosi vuonna 2003. Sen jäsenet perustivat uuden yhtyeen, Towers of Londonin vuonna 2004. Uutena jäsenenä yhtyeeseen liittyi kitaristi The Rev. Snell ja The Rev jättivät yhtyeen vuonna 2007.

## Jäsenet
* Laulu: Donny Tourette
* Kitara ja taustalaulu: Dirk Tourette
* Basso: Tommy Brunette
* Kitara: James Phillips
* Rummut: Ben Henshall
### Entiset jäsenet
*Kitara: The Rev (2004-2007)
*Rummut: Snell (2004-2007)

## Diskografia
### Albumit
* *Blood, Sweat and Towers* – julkaistu 5. kesäkuuta 2006
* *Fizzy Pop* - julkaistu 6. lokakuuta 2008

### Singlet
* "On a Noose", 2005
* "Fuck It Up", 2005
* "How Rude She Was", 2005
* "Air Guitar ", 2006
* "I'm a Rat", 2007
* "Free Bird", 2008
* "Naked on the Dancefloor", 2008
* "Go Sister, Go", 2009
* "Shot in the Dark", 2017

## Aiheesta muualla
* Viralliset internetsivut 
*
Kosala

**Kosala** oli kuningaskunta Pohjois-Intiassa 700–500 -luvuilla eaa. Se oli yksi kuudestatoista Mahajanapadasta. Kosala hallitsi nykyisen Uttar Pradeshin keskiosia ja osaa Nepalista pääkaupunkinaan ensin Ayodhya ja myöhemmin Sravasti. Kosala oli jatkuvasti sodassa naapurivaltionsa Kashin kanssa, kunnes valloitti sen 500-luvun lopulla eaa. Vuosisadan vaihduttua Kosalasta kaakkoon sijaitseva naapurimaa Magadha kuitenkin liitti Kosalan itseensä.

## Historia
Kosalan perustivat Intiaan 1800-luvulta eaa. alkaen saapuneet arjalaiset heimot, jotka 1000-luvulla luopuivat paimentolaisuudesta ja alkoivat perustaa kyliä. Ramayanaan kirjatun legendan mukaan Kosalan kuninkaat polveutuvat auringosta ja ovat siten jumalaista alkuperää. Kirja listaa Kosalan kuninkaita satojen vuosien ajalta, mutta historiantutkimuksen valossa listat eivät voi olla todenpohjaisia.

700-luvulla eaa. Kosala kuului 16 voimakkaimpaan Intian kuningaskuntaan, joita kutsuttiin Mahajanapadoiksi. Se oli jatkuvasti sodassa naapurivaltio Kashia vastaan, joskin kuninkaalliset avioliitot katkaisivat sotimisen satunnaisesti. Kuitenkin vasta 500-luvun lopulla eaa. Kosala onnistui valloittamaan Kashin. Seuraavaksi Kosalan kuninkaat ottivat tavoitteekseen kaakossa sijaitsevan vahvistuvan Magadhan valloittamisen. Magadhan kuningas Bimbisara oli naimisissa Kosalan prinsessan kanssa. Kun Bimbisaran poika Ajatashatru tappoi isänsä ilmeisesti 491 eaa., sai Kosala syyn sodan aloittamiseen. Legendan mukaan Kosalan armeija sai magadhalaiset ansaan ja otti kuninkaan vangiksi. Tälle ei ole kuitenkaan löydetty varmoja todisteita, ja rauhansopimuksen valossa Kosalan sotilaallinen voitto näyttää epätodennäköiseltä. Sodan lopputuloksena Ajatashatru sai vaimokseen Kosalan nuoremman prinsessan ja lopulta liitettyä myös Kosalan Magadhaan.

## Uskonto
Muinaisen Kosalan alueella nykyisessä Uttar Pradeshissa on lukuisia buddhalaisten ja jainalaisten pyhiinvaelluskohteita, sillä kummankin uskonnon perustajat opettivat elämänsä aikana myös Kosalassa. Alue on tärkeä myös hindulaisille, sillä monet Ramayanan tapahtumista sijoittuvat sinne.

## Lähteet
* 
* 
### Viitteet
M/S Stena Baltica

**M/S Stena Baltica** () on ruotsalaisen Stena Line -varustamon ropax-rahtilaiva, joka liikennöi Ruotsin Karlskronan ja Puolan Gdynian välillä. Laiva on rekisteröity Bahaman lipun alle ja sen kotisatama on Nassau. Vuosina 1986–2002 laivan nimenä oli *Koningin Beatrix*, sillä laivan kastoi Alankomaiden kuningatar Beatrix. Laiva uudistettiin ja uudelleenrakennettiin vuonna 2005. Lautalle rakennettiin uusia hyttejä, yökerho, ravintoloita ja myymälöitä. Laivalla olevia mukavuuksia ovat nykyisin kaupat, baarit ja kahvilat, ravintolat, viihdytysaktiviteetit, leikkihuone, peliautomaatit, elokuvateatteri, konferenssitilat, pankkiautomaatti ja rahanvaihtotoimisto.

## Käyttöhistoria

5. tammikuuta 1985 aluksen köli laskettiin ja 9. marraskuuta alus laskettiin vesille. 22. huhtikuuta 1986 tapahtui laivan luovutus Stoomvaart Maatschappij Zeeland N.V:lle (S.M.Z.). Alus rekisteröitiin Alankomaiden lipun alle ja sen kotisatamaksi tuli Hoek van Holland. Tuolloin alus oli nimeltään *Koningin Beatrix*. Syyskuun alussa 1989 ruotsalainen Stena Ab osti Koningin Beatrixin. (Alus rekisteröitiin Stena Line B.V:n omistukseen Alankomaihin). 19. kesäkuuta 1997 laiva rekisteröitiin Yhdistyneen kuningaskunnan lipun alle. Kotisatamaksi tuli maan pääkaupunki Lontoo.

13. maaliskuuta 2002 alus sai nykyisen *Stena Baltica* -nimensä. Samalla se myös rekisteröitiin Bahaman lipun alle. Kotisatamaksi tuli maan pääkaupunki Nassau. 21. maaliskuuta 2002 Stena Baltica aloitti liikennöinnin nykyisellä reitillään, Karlskronan ja Gdynian välillä.

## Lähteet

## Aiheesta muualla
*
Hypermnestra

**Hypermnestra** () oli kreikkalaisessa mytologiassa yksi Danaoksen viidestäkymmenestä tyttärestä, danaidista.

Aigyptos, Egyptin kuningas ja Danaioksen kaksoisveli, määräsi, että hänen viisikymmentä poikaansa menisivät naimisiin danaidien, serkkujensa, kanssa. Tällöin Danaos pakeni tyttärineen Argokseen, jota hallitsi kuningas Pelasgos. Aigyptos saapui kuitenkin poikineen heidän perässänsä hakemaan danaideja, jolloin Danaos päätti luovuttaa heidät säästääkseen Argoksen taistelulta. Hän kuitenkin ohjeisti tyttärensä tappamaan miehensä hääyönä, ja neljäkymmentäyhdeksän heistä seurasikin ohjetta. Ainoastaan Hypermnestra säästi miehensä Lynkeuksen, koska tämä kunnioitti hänen toivettaan pysyä neitsyenä. 

Danaos raivostui tottelemattomalle tyttärelleen ja vei hänet tuomittavaksi. Afrodite kuitenkin puuttui tapahtumiin julistaen miehen ja naisen välisen rakkauden pyhäksi ja siten pelastaen Hypermnestran. 

Lynkeuksesta ja Hypermnestrasta sai alkunsa Argoksen kuningasdynastia, "Danaoksen heimo", jonka ensimmäinen kuningas oli heidän poikansa Abas. Hypermnestra oli siten myös esiäiti sellaisille sankareille kuten Perseus ja Herakles.

## Lähteet
Tennessee (elokuva)

**Tennessee** on vuonna 2008 julkaistu draamaelokuva, jonka on ohjannut Aaron Woodley ja tuottanut Lee Daniels. Elokuvassa näyttelevät muun muassa Adam Rothenberg, Ethan Peck ja Mariah Carey. 

## Juoni
Carter ja hänen nuorempi veljensä Ellis aloittavat matkan New Mexicosta Tennesseehen löytääkseen vieraantuneen isänsä toivossa, että pystyisivät pelastamaan Ellisin, jolla on leukemia. Matkalla he törmäävät kunnianhimoiseen laulajattareen Krystaliin, joka lähtee mukaan matkalle.

## Aiheesta muualla
* Lee Daniel Entertaimentin Tennessee sivut
M/S Stena Freighter

**M/S Stena Freighter**, vuodesta 2018 lähtien **LVP**, () on aiemmin pitkään ruotsalaisomistuksessa ollut ro-ro-rahtialus, joka liikennöi Ruotsin Göteborgin ja Saksan Travemünden väliä. Stena Freighterin kotisatama oli Göteborg ja se kulki Ruotsin lipun alla. Matkustajia laiva voi ottaa 12 kappaletta ja kullekin heistä oli varattu vuodepaikka. Aluksen lastikapasiteetti oli 2&nbsp;715 metriä.

Stena Freighterin sisaraluksia ovat M/S Ark Forwarder ja M/S Stena Carrier.

## Käyttöhistoria
19. helmikuuta 1997 aluksen köli laskettiin ja 9. toukokuuta 1997 tapahtui vesillelasku. Laivaa rakentanut italialainen Societa Esercizio Cantieri -telakka teki vuonna 1999 konkurssin ja vuonna 2003 laiva siirrettiin Rijekaan Kroatiaan Elektromehanika-telakalle rakennettavaksi valmiiksi. Alkuaan laivan nimi oli *Sea Chieftain*, myöhemmin se sai nimekseen *Stena Seafreighter*.

Maaliskuussa 2004 alus oli viimein valmis ja se luovutettiin Wheelhouse Ltd:n omistukseen, joka rekisteröi aluksen *Stena Freighter* -nimisenä Ruotsin lipun alle. Myöhemmin maaliskuussa Stena Freighter siirtyi Stena Miljö i Sthlm Ab:n omistukseen. Vuoteen 2018 alus liikennöi Travemünden ja Göteborgin välillä.

Vuonna 2018 aluksen osti avaruusyhtiö Blue Origin, joka aikoo modifioida sitä käytettäväksi uuden, uudelleen käytettävän New Glenn -kantorakettinsa laskeutumisalustana. Samalla aluksen nimeksi tuli *LPV*. Se on rekisteröity Marshallinsaarille.

## Lähteet

## Aiheesta muualla
*Fakta om Fartyg – M/S Sea Chieftain
Kantalinnoite

**Kantalinnoite** eli **kestolinnoite** on sotilaiden suoja-asemaksi tehty rakennus, joka on useimmiten rakennettu rauhan aikana ammattityönä, ja jossa on käytetty erityisen lujia ja kestäviä materiaaleja, kuten raudoitettua betonia, terästä ja kiveä.

## Katso myös
* Kenttälinnoite

## Lähteet
Aigyptos

**Aigyptos** (, ) oli Ion ja Beloksen poika ja Egyptin kuningas. Hänellä oli useiden eri vaimojen kanssa yhteensä viisikymmentä poikaa, jotka kaikki Lynkeusta lukuun ottamatta tulivat hääyönään serkkujensa ja morsiamiensa danaidien, Aigyptoksen veljen Danaoksen tyttärien, murhaamaksi.

Belos hallitsi aikanaan suurta aluetta Afrikasta ja jakoi maan pojilleen siten, että Aigyptos sai Arabian ja Danaos Libyan hallittavakseen. Tämän lisäksi Aigyptos voitti melampodilaiset, ja alkoi kutsua näiden maata Aigyptiksi.

Beloksen kuoltua hänen poikansa alkoivat riidellä perinnöstä. Aigyptos päätti joukkohäistä sopiakseen riidan, mutta Danaos aavisti kyseessä olevan petoksen. Niin hän pakeni Argokseen tyttäriensä kanssa. Aigyptos puolestaan määräsi poikansa hakemaan morsiamensa, eivätkä nämä saisi palata niin pitkään kuin Danaos olisi elossa. Danaos, josta tällä välin oli tullut Argoksen kuningas, ei tähän suostunut, ja niin Aigyptoksen pojat alkoivat saartaa kaupunkia. Vesipula pakotti Danaoksen luovuttamaan, mutta hän antoi hääyöksi tyttärilleen tikarin käskien näiden murhata miehensä. Kaikki tyttäret Hypermnestraa lukuun ottamatta toimivat näin, ja he hautasivat sulhastensa päät ja loput ruumiista eri paikkoihin.

Aigyptos pakeni Aroihin, jossa hän pian myös kuoli.

## Lähteet
Hurusrata

**Hurusrata** eli virallisesti **Varkaus–Kommila-rata** tarkoittaa Varkauden kaupungissa sijaitsevaa Stora Enson Kommilan tehtaille menevää seitsemän kilometrin mittaista rataosuutta, joka alkaa Varkauden Joutenlahdesta. Radan rakentaminen alkoi vuonna 1984 ja maksoi 46 miljoonaa markkaa, josta Valtionrautateiden osuus oli 23 miljoonaa. Virallisia vihkiäisiä vietettiin 10. kesäkuuta vuonna 1986, ja juhlaan  liittyi myös kiertoajelua uudella radalla.

## Tietoja radasta

Varkauden rautatieaseman läntisessä tulosuunnassa on juuri ennen asemaa 180° asteen kaarre, jonka alkupäässä on Hurusradan vaihde. Täten rataa käyttävät junat eivät käy Varkauden ratapihalla.

Radalla on turvalaitteet junakulunvalvontaa myöten kilometrille 425 saakka, jolla sijaitsee radan erkanemisvaihdetta suojaavan pääopastimen esiopastin. Se on rataluokkaa B2 ja K43-kiskotettu. Junia on kulussa maanantaista perjantaihin kolme junaparia, lauantaina ja sunnuntaina yksi.

Ennen rautatieyhteys Kommilaan alkoi Varkauden rautatieasemalta. Se kulki Haukiveteen laskevan Pirtinvirran yli kulkien Varkauden kaupungintalon ohi. Yksi syy vanhan radan purkamiseen ja uuden rakentamiseen oli se, etteivät kuljetukset kulkisi enää tiheään asutun keskustan läpi. Uusi rata ei kulje keskustan läpi, vaan kiertää asutuksen.

## Kuvia

Kuva:Freight_train_in_Varkaus,_Finland.jpg|Tavarajuna TA 4244 Hurusradalla.
Kuva:Tavarajuna_Kommilan_radalla_20080122.jpg|Tavarajuna TA 4228 Hurusradan erkanemisvaihteella.


## Lähteet
Ammunta kesäolympialaisissa 1972

**[[Kesäolympialaiset 1972|Münchenin kesäolympialaisissa 1972]] [[Ammunta|ammunnassa]]** kilpailtiin kahdeksassa lajissa.

## Mitalistit

## Suomalaiset

## Lähteet
* Kansainvälisen ampumaurheiluliiton (ISSF) tietokanta
* Kansainvälisen olympiakomitean tietokanta
Eurycoma longifolia

**Eurycoma longifolia** (myös *Tongat Ali* ja *Longifolia Jack*) on kvassiakasvien (Simaroubaceae) heimoon kuuluva ainavihanta puu, joka on peräisin Indonesiasta ja Malesiasta.

*Eurycoma longifolia* on suosittu lisäravinne erityisesti kehonrakentajien keskuudessa. Sen väitetään nostavan testosteronitasoja ja lisäävän ATP:n tuotantoa, mikä näkyisi lisääntyneenä seksuaalisena aktiivisuutena sekä lihasmassan ja voiman kasvuna.

Tieteellistä näyttöä kasvin tehosta on vähän. Vuonna 2003 *British Journal of Sports Medicine* julkaisi tutkimuksen, jossa todettiin *Eurycoma longifolian* lisänneen sekä voiman että lihasmassan kasvua plaseboryhmään verrattuna.

## Lähteet
Afareus

**Afareus** () oli kreikkalaisessa mytologiassa Periereen ja Gorgofonen poika. 

Afareus meni naimisiin Arenen kanssa, joka oli joko hänen serkkunsa tai sisarpuolensa ja jonka mukaan hän nimesi myös perustamansa kaupungin. Heillä oli kaksi lasta, kaksoset Idas ja Lynkeus.

Afareus oli Spartan Tyndareuksen lanko ja Peliaan ja Nereuksen serkku.. Afareus antoi Nereukselle rannikkokaistan hallittavaksi, ja hänen kuoltuaan – ja hänen omien poikiensa kaaduttua yhteenotossa dioskuurien kanssa – Nereuksen pojasta Nestorista tuli Messenen hallitsija.

## Lähteet
Jeanne Demessieux

**Jeanne Marie-Madeleine Demessieux** (13. helmikuuta 1921 – 11. marraskuuta 1968) oli ranskalainen säveltäjä ja urkuri. 

Demessieux syntyi Montpellier’ssa. Hänellä oli musiikkitaustaa jo ennen pääsemistä Pariisin konservatorioon vuonna 1933. Hänen tunnetuimpiin opettajiinsa lukeutuu Marcel Dupré. 

Vaikka Demessieux opiskeli menestyksellä myös pianonsoittoa, hän sai uransa suurimmat menestykset urkurina. Hän tulkitsi sadoissa konserteissaan muiden muassa Johann Sebastian Bachin, César Franckin, Franz Lisztin, Felix Mendelssohn-Bartholdyn sekä Marcel Duprén tuotantoa. Hän myös levytti useita teoksia, kuten César Franckin koko tuotannon.

Demessieux oli arvostettu opettaja ja vuodesta 1962 Église de la Madeleinen urkuri. Hänen oli tarkoitus levyttää Olivier Messiaenin urkutuotanto Deccalle, mutta hanke jäi toteuttamatta Demessieux’n kuoltua syöpätautiin vain 47-vuotiaana.

Demessieux loi säveltäjänä huomattavan urkumusiikkituotannon, mutta kirjoitti myös kamarimusiikkia, pianoteoksia ja muuta musiikkia.